
PËR NJË SHTESË NË VENDIMIN NR. 1566, DATË 26.11.2008 TË KËSHILLIT TË MINISTRAVE “PËR MIRATIMIN E LISTËS SË INVENTARIT TË PRONAVE PALUAJTSHME SHTETËRORE NË KOMUNËN KATUND I RI, TË QARKUT TË DURRËSIT”, DHE PËR NJË SHTESË NË VENDIMIN NR. 697, DATË 21.5.2008 TË KËSHILLIT TË MINISTRAVE “PËR MIRATIMIN E LISTËS PËRFUNDIMTARE TË PRONAVE, PYJE DHE KULLOTA, QË TRANSFEROHEN NË PRONËSI TË NJËSISË SË QEVERISJES VENDORE, KOMUNA KATUND I RI, TË QARKUT TË DURRËSIT”

Në mbështetje të nenit 100 të Kushtetutës, të neneve 2, 3 e 17 të ligjit nr. 8744, datë 22.2.2001 “Për transferimin e pronave të paluajtshme publike në njësitë e qeverisjes vendore”, të ndryshuar, dhe të nenit 23 të ligjit nr. 9385, datë 4.5.2005 “Për pyjet dhe shërbimin pyjor”, të ndryshuar, me propozimin e Ministrit të Mjedisit, Pyjeve dhe Administrimit të Ujërave dhe të Ministrit të Brendshëm, Këshilli i Ministrave

VENDOSI:

1. Miratimin e listës shtesë të inventarit të pronave të paluajtshme, pyje dhe kullota, në territorin administrativ të komunës Katund i Ri, të qarkut të Durrësit. Lista ka 1 (një) fletë dhe mbaron me numër rendor 1. 
2. Miratimin e listës shtesë të pronave të paluajtshme, pyje dhe kullota, që transferohen në pronësi të kësaj njësie. Lista ka 1 (një) fletë dhe mbaron me numër rendor 8.
3. Ndryshimet në listën e inventarit dhe në listën përfundimtare të pyjeve dhe kullotave, që transferohen në pronësi, si dhe lidhjen nr. 1 (një), i bashkëlidhen këtij vendimi dhe janë pjesë përbërëse e tij. 
4. Ngarkohen Ministria e Brendshme, Ministria e Mjedisit, Pyjeve dhe Administrimit të Ujërave, Kryeregjistruesi i Pasurive të Paluajtshme të Republikës së Shqipërisë dhe komuna Katund i Ri, e qarkut të Durrësit për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

